alexandrainst/scandi-wiki huggingface dataset:
Rysy

Rysy er fjall í Tatra-fjöllum á mörkum Slóvakíu og Póllands. Fjallið hefur þrjá tinda og er sá hæsti 2.503 metrar. Norðvesturtindurinn er hæsti punktur Póllands (2.499 m) tveir eru í Slóvakíu. Fyrsta þekkta ganga á fjallið varð árið 1840.

Heimild

Fjöll í Póllandi
Fjöll í Slóvakíu
Tatra-fjöll
Gerlachovský štít

Gerlachovský štít er hæsti tindur í Tatra-fjöllum og Karpatafjöllum. Hæð hans er 2.655 metrar og er hann staðsettur í Slóvakíu.

Tatra-fjöll
Karpatafjöll
Fjöll í Slóvakíu
Skandinavíufjöll

Skandinavíufjöll er fjallgarður sem liggur um vestur-Skandinavíuskaga og er um 1700 kílómetrar að lengd. Meginhluti fjallanna er í Noregi og Svíþjóð en lítill hluti þeirra er í Norður-Finnlandi.
Hæstu fjöll landanna eru: Galdhøpiggen, Noregi: 2.469 metrar, Kebnekaise, Svíþjóð: 2.104 metrar, Halti, Finnlandi: 1.324 m. Jöklar hafa mótað norsku fjöllin og skapað mýmarga firði.

Fjallgarðar
Fjallgarðar í Evrópu
Landafræði Norðurlanda
Eyland

Eyland (Sænska: Öland) er önnur stærsta eyja Svíþjóðar (á eftir Gotlandi). Stærð hennar er  1.342 ferkílómetrar og eru íbúar um 25.000. Eyjan tengist Smálöndum með 6 kílómetra brú þvert yfir Kalmarsund. Stærsta þéttbýlið er í Borgholm. Uppskeruhátiðin Skördefest er haldin á hverju ári á Eylandi. Fornleifar benda til þess að búseta hafi verið á eyjunni um árið 8000 fyrir Krist.

Eyjar við Svíþjóð
Trifolium andinum

Trifolium andinum er tegund af smára sem var lýst af John Torrey og Asa Gray. Hann er upprunninn frá Intermountain West í Bandaríkjunum frá Nevada og Arizona til Wyoming og New Mexico. Hið sjaldgæfa afbrigði var. podocephalum er einlent tí Nevada.

Tilvísun 

Ertublómaætt
Smárar
Niturbindandi plöntur
Purpurasmári

Purpurasmári eða Blóðsmári (Trifolium rubens)

 er smári sem var lýst af Carl von Linné. Samkvæmt Catalogue of Life og Dyntaxa er hann í ertublómaætt. Hann er slæðingur í Svíþjóð en fjölgar sér ekki. Engar undirtegundir eru skráðar í Catalogue of Life.

Lýsing 
Purpurasmári er meðalhár (50 - 70 sm) með purpurarauð blóm í aflöngum kollum. Ljósblágræn blöð, sagtennt, lítið eitt hærð.

Hann er ættaður frá Alpafjöllum en hefur ekki reynst sérstaklega harðger hér á landi, en getur verið ágætur á suðurlandi.

Myndir

Tilvísun 

Ertublómaætt
Smárar
Niturbindandi plöntur
Rögnvaldur D. Ingþórsson

Rögnvaldur Daði Ingþórsson (fæddur 1968) er íslenskur heimspekingur og lektor í sænskumælandi heimspeki við Háskólann í Helsinki i Finnlandi.

Rögnvaldur keppti í skíðagöngu fyrir íslands hönd á vetrarólympíuleikunum í Albertville 1992 og í Lillehammer 1994.

Menntun og starfsferill 
Rögnvaldur lauk B.A. prófi í heimsspeki 1995, og síðar Ph.D. gráðu 2002 frá Umeå University, Svíþjóð.

Að námi loknu vann Rögnvaldur um stund við kennslu í heimsspeki bæði við Háskólann í Umeå sem og í framhaldsskóla í sömu borg. Árið 2004 áskotnaðist honum styrkur frá The Swedish Foundation for International Cooperation in Research and Higher Education til þess að stunda rannsóknir við Durham University, Englandi, í boði Prófessors Jonathan Lowe.

Rögnvaldur snéri að ári aftur til Umeå og vann um tíma sem lektor i aðferðarfræðum við matar og næringarfræðideild háskólans í Umeå, eða þangað til honum var boðið staða postdoktors í verkefninu "The New Ontology of the Mental Causation Debate" við háskólann í Durham. Það verkefni varaði í 2 ár. Frá því 1 janúar 2012 hefur Rögnvaldur verið í stöðu sérfræðings við háskólann í Lundi, og hefur þar hlotnast tvo stóra styrki. Í fyrsta lagi frá sænska Vísindaráðinu fyrir verkefnið "McTaggart´s Paradox", og síðar frá The Swedish Foundation for Humanities and Social Sciences fyrir verkefnið "Scientific Essentialism: Modernising the Aristotelian Account". Rögnvaldur var ráðinn í stöðu lektors við háskólann í Helsinki frá og með 2021.

Rögnvaldur einbeitir sér aðallega að verufræði og hefur birt greinar og bækur um tímann, orsakalögmálið, sannleika, og eiginleika. Meðal fremstu verka Rögnvaldar má nefna bókina McTaggart´s Paradox sem gefin var út 2016 í ritröðinni Routledge Studies in Contemporary Philosophy, og A Powerful Particulars View of Causation sem kom út 2021 i ritröðinni Routledge Studies in Metaphysics. Aðgengi að rafrænu útgáfunni er opin og hægt að nálgast á heimasíðu Taylor & Francis eða í gegnum Kindle

Heimildir 
Persónuleg vefsíða Rögnvaldar: rdingthorsson.wordpress.com

Academia vefsíða Rögnvaldar: helsinki.academia.edu/RognvaldurIngthorsson
Fólk fætt árið 1968
Íslenskir heimspekingar
Íslenskir skíðaíþróttamenn
Jarðsmári

Jarðsmári, eða Trifolium subterraneum

 er einær smári ættaður frá vestur Evrópu , frá Írlandi austur til Belgíu. Nafn tegundarinnar kemur frá sérstæðri frædreifingu hans (geocarpy), sem ekki sést hjá öðrum smárum.

Hann þrífst í lélegum jarðvegi sem aðrir smárar geta jafnvel ekki lifað í, og er ræktaður sem skepnufóður. Það eru þrjár aðskildar undirtegundir notaðar í landbúnaði, hvert með eigið kjör loftslag og jarðvegs gerð, sem eykur útbreiðslumöguleika tegundarinnar í mismunandi umhverfi.

 T. subterraneum subsp. subterraneum er ósérhæfðasta undirtegundin, og hægt að rækta hann í fjölbreytilegustu umhverfi.
 T. subterraneum subsp. yanninicum er ræktaður á rökum svæðum sem hættir við að flæða yfir.
 T. subterraneum subsp. brachycalycinum er viðkvæmari, þarfnast þurrs, sprungins jarðvegs  til að spíra.

Sumir systematists líta á þessar þrjár undirtegundir sem sjálfstæðar tegundir. Það eru mörg afbrigði til af tegundinni, en fá þeirra eru í almennri notkun. Sú tækni að blanda þessum þremur undirtegundum saman á akrinum er vinsæl vegna þess að hún tryggir þétta uppskeru. Einnig, er honum stundum blandað við refasmára til að fá langlífara beitarland.

Jarðsmári er sjálffrjóvgandi, ólíkt flestum beitarplöntum af ertublómaætt eins og refasmára og öðrum smárum, sem eru frjóvguð af skordýrum, sérstaklega býflugum. Blóm jarðsmára eru yfirleitt staðsett undir blöðunum og eru með lítinn blómasafa, sem gerir þau óaðgengileg og ólystug fyrir býflugur. Þetta gerir hann líka minna aðlaðandi fyrir vissar skordýraplágur.

Jarðsmári er einn af algengustu fóðurjurtum í Ástralíu. Hann er einnig ræktaður í Kaliforníu og Texas, þar sem mikill munur á jarðvegsgerð og gæðum, úrkomu, og hita gerir jarðsmára sérstaklega nytsaman.

Uppgötvun
Þó að jarðsmári hafi verið þekktur lengi í mið og suður Evrópu, var litið á hann sem vegkantaillgresi. Gildi hans sem fóðurplöntu var uppgötvað, staðfest og fyrst kynnt af Amos William (A.W.) Howard, frá Mount Barker í Suður Ástralíu. Howard sannaði að hann væri verðmæt fóðurplanta í sumum jarðvegsgerðum á tempruðum svæðum. Jarðsmári gjörbreytti búskaparháttum á þeim svæðum, og breytti bújörðum sem bárust í bökkum í farsælar.

Uppgötvunin breiddist út um Ástralíu og mörg önnur lönd, aðallega vegna örlætis Howards í útgáfu greina um smárann, útvegun fræs ókeypis víða um heim, og leiðbeininga um meðhöndlun. Um það leyti sem hann dó (2 mars 1930), voru þúsundir hektara í suður Ástralíu í rækt með jarðsmára. Hann óx í öllum ríkjum Ástralíu, og beiðnir um fræ og upplýsingar streymdu inn frá nær öllum löndum með tempruðu loftslagi.

Vinnu Howards er minnst með minnismerki á heimaslóðum hans, smáralaufi í héraðsskjaldarmerki "District Council of Mount Barker", og með "Howard Vineyard and winery" á sama stað.

Myndir

Tilvísanir

Ytri tenglar
Sub Clover Info
Sub Clover Photos

Ertublómaætt
Smárar
Niturbindandi plöntur
Broddsmári

Broddsmári eða Trifolium variegatum. er smári sem var lýst af John Torrey og Asa Gray. Hann er ættaður frá vesturhluta Norður Ameríku, frá suður Alaska og British Columbia til Baja California, þar sem han vex í margskonar búsvæðum.

Lýsing
Trifolium variegatum er breytileg tegund, með margs konar lagi. Hann er einær eða stundum fjölær, ýmist jarðlægur eða uppréttur, þunnur eða gildur en yfirleitt hárlaus. Blöðin samanstanda yfirleitt af þremur smáblöðum af misjafnri lögun, með sagtenntum jaðri. 

Blómskipunin er ýmist eitt eða fleiri blóm í klasa yfir 2 sm breiður. Við grunninn eru samvaxnar reifar af stoðblöðum. Hvert blóm er með bikar af bikarblöðum sem mjókka í bursthár í endann. Krónublöðin eru yfirleitt rauðleit og yfirleitt hvítlei í endann.

Tilvísanir

Ytri tenglar
 Calflora Database: Trifolium variegatum (Variegated clover, whitetip clover)
Jepson Manual eFlora (TJM2) treatment of Trifolium variegatum
USDA Plants Profile for Trifolium variegatum (whitetip clover) 
Washington Burke Museum 
UC CalPhotos gallery: Trifolium variegatum

Ertublómaætt
Smárar
Niturbindandi plöntur
Logasmári

Logasmári, eða Trifolium incarnatum er einær smári sem var lýst af Linné. Hann er villtur í mestallri Evrópu, en upprunnin frá Miðjarðarhafssvæðinu vestanverðu. Tegundar heitið incarnatum þýðir "blóðrauður". Hann er kenndur við blóð á norðurlöndunum, en blóðsmári er nafn sem hefur verið notað hér á T. rubens.

Þessi upprétti, einæri smári verður 20-50 sm hár, ógreindur eða með greinar neðst. Blöðin eru þrískift með löngum smáblaðlegg, hvert smáblað hært, 8-16 mm yfir, með snubbóttum eða tvíyddum enda. Hann blómstrar allt vorið og sumarið, skærrauður, á langri blómskipan, 3 til 5 sm hárri og 1,5 sm breiðri; einstök blóm eru 10-13 mm löng og eru með 5 krónublöð. 
Hann er helst í skögarjöðrum, ökrum og vegköntum.

Ræktun og nytjar

Logasmári er ræktaður víða sem próteinrík fóðurplanta fyrir nautgripi og annann búfénað. Hann vex hratt að vori og myndar ágæta uppskeru af grænfóðri, ágætlega lystugu búfénaði. Hann er einnighentugur í hey. Aðeins er hægt að slá hann einu sinni þar sem hann myndar ekki nýja sprota eftir slátt.

í Bretlandi er hann verðmætastur í suðurhlutanum, og þrífst verr norðar.

Hann hefur verið fluttur inn til Bandaríkjanna, upphaflega sem fóður fyrir nautgripi. Hann er oft nýttur sem vörn gegn jarðvegseyðingu í vegköntum, auk til fegrunar; honum hættir hinsvegar til að eyða þar æskilegum jurtum, innfæddum þar sem honum er plantað.

Tilvísanir

Ytri tenglar
 Flora Europaea: Trifolium incarnatum
Ecoflora: Trifolium incarnatum 
FAO factsheet: Trifolium incarnatum 
 Ajilvsgi, Geyata. (2003). Wildflowers of Texas. Shearer Publishing, Fredericksburg, Texas (USA). ISBN 0-940672-73-1.
 Robert W. Freckmann Herbarium, University of Wisconsin  Page with several photos.
Ultrastructural details seen on the surface of a "crimson clover", Trifolium incarnatum flower petal.

Ertublómaætt
Smárar
Niturbindandi plöntur
Scandinavian Star

Scandinavian Star (áður Massalia) var bíla- og farþegaferja smíðuð í Frakklandi árið 1971. Frá 1984 var skipið rekið sem ferja og spilavíti af fyrirtækinu Scandinavian World Cruises. Árið 1990 keypti fyrirtækið Vognmandsruten ferjuna og notaði í ferðir milli Oslóar í Noregi og Frederikshavn í Danmörku. Nóttina 7. apríl 1990 klukkan 2 um nóttina braust eldur út í skipinu. Skipstjóri sendi út neyðarkall og lét rýma skipið, en mörgum farþegum tókst aldrei að yfirgefa það. Skipið var dregið brennandi til Lysekil í Svíþjóð þar sem tókst að slökkva eldinn. Um þriðjungur farþega um borð, 158 manns, fórst, aðallega vegna reykeitrunar. Talið er að brennuvargur hafi komið eldinum af stað þar sem eldar komu upp á mörgum stöðum. 

Sjóslys
1990
Norskar ferjur
Kosóvóstríðið

Kosóvóstríðið voru vopnuð átök í Kosóvó milli hers Serbíu og Svartfjallands og uppreisnarmanna úr röðum Kosóvóalbana sem mynduðu Frelsisher Kosóvó. Orsök átakanna var vaxandi átök milli Frelsishersins og serbneskrar lögreglu frá 1995. Tilraun lögreglunnar til að ná Adem Jashari, leiðtoga uppreisnarmanna, 5. mars 1998 olli blóðbaði þar sem 60 albanar létu lífið, þar af 18 konur og 10 börn. Blóðbaðið var fordæmt víða um heim og er talið marka upphaf stríðsins. Þann 23. september 1998 gaf Öryggisráð Sameinuðu þjóðanna út Ályktun öryggisráðs Sameinuðu þjóðanna 1199 þar sem óhóflegt ofbeldi serbneskrar lögreglu og Júgóslavíuhers var fordæmt. NATO gaf leyfi til loftárása í október 1998 en 15. október var undirritað samkomulag um að Júgóslavía drægi herlið sitt til baka og friðargæsluliðar fengju aðgang að héraðinu. Þetta batt þó ekki enda á átökin og 15. janúar 1999 átti fjöldamorðið í Račak sér stað, þar sem 45 albanar voru drepnir af serbneskum öryggissveitum. Eftir það voru stjórninni í Belgrad settir úrslitakostir. Þegar viðræður sigldu í strand í lok mars hóf NATO loftárásir á Júgóslavíu. Meðal þess sem NATO skilgreindi sem skotmörk voru borgaralegir innviðir eins og brýr, vegir og fjarskiptamöstur. Sumar af þessum árásum, eins og árás á kínverska sendiráðið í Belgrad og sjónvarpsstöð í Novi Sad voru fordæmdar um allan heim. Þann 14. apríl gerðu flugvélar NATO árás á bílalest albanskra flóttamanna við Gjakova fyrir mistök með þeim afleiðingum að 73 létust.

Þann 3. júní samþykkti Slobodan Milošević friðarskilmála NATO. NATO samþykkti samkomulagið 10. júní og hætti hernaðaraðgerðum. Friðargæslulið Kosóvó tók til við friðargæslu í héraðinu 12. júní. Rússneskir friðargæsluliðar höfðu þá þegar náð flugvellinum í Pristína á sitt vald sem olli töluverðri spennu.

Stríð Júgóslavíu
Stríð Bandaríkjanna
Stríð Bretlands
Saga Kosóvó
Atlantshafsbandalagið
Ólafssúra

Ólafssúra (Oxyria digyna) er fremur algeng um allt land, einkum til fjalla.

Á sér mörg nöfn, sem dæmi má nefna bergsúra, fjallakál, hofsúra, hrútablaðka, kálsúra, lambasúra og súrkál.

Súrur
Plöntur á Íslandi
Lækningajurtir
Litunarjurtir
Tatrafjöll

Tatrafjöll (Tatry á pólsku og slóvösku) er fjallahryggur á mörkum Slóvakíu og Póllands. Þau eru hluti Karpatafjalla og hæsti hluti hans. Tæp 80% þeirra eru í Slóvakíu og rúm 20% í Póllandi. Gerlachovský štít er hæsti tindur þeirra, 2.655 metrar. Hæsta fjall Póllands, Rysy, er í fjöllunum. Tatra-fjöll skiptast í austur- og vesturhluta. Vesturhlutinn skiptist ennfremur í Há-Tatrafjöll og Belíönsku-Tatrafjöll. Við þetta má að bæta að sunnan Tatra-fjalla eru enn önnur fjöll sem kallast Neðri-Tatrafjöll.

Tatra-þjóðgarðurinn í Slóvakíu var stofnaður árið 1949 og Tatra-þjóðgarðurinn í Póllandi var stofnaður árið 1954.

Meðal trjáa í fjöllunum eru fjallafura, lindifura og rauðgreni. Spendýr eins og gaupa, brúnbjörn, gemsur, múrmeldýr, úlfur og ýmis hjartardýr lifa þar.

Heimild

Fjallgarðar í Evrópu
Fjöll í Póllandi
Fjöll í Slóvakíu
Karpatafjöll
The Slim Shady LP

The Slim Shady LP er önnur breiðskífan sem rapparinn Eminem gaf út. Hún var gefin út 23. febrúar, 1999 af Interscope Records og Aftermath Entertainment.

Bandarískar breiðskífur
Reynslunám

Reynslunám er námsferli þar sem nám fer fram gegnum reynslu eða nánar tiltekið með því að ígrunda það sem er verið að læra. Verklegt nám er reynslunám en þarf ekki endilega að vera að fela í sér ígrundun. Reynslunám er frábrugðið þulunámi og utanbókarnámi þar sem nemandinn er óvirkur.

Fræðimaðurinn David A. Kolb setti fram og þróaði kenningu um reynslunám sem tók mið af fræðikenningum  John Dewey, Kurt Lewin og Jean Piaget.

Líkan Kolb um reynslunám 
Reynslunám skoðar námsferli hjá einstaklingum. Dæmi um reynslunám er vettvangsferð í húsdýragarðinn eða á sveitabæ þar sem nemendur læra um dýrin með að fylgjast með dýrum og taka þátt í stað þess að lesa um dýr í bók. Á sama hátt geta  lærlingar og nemendur í vettvangsnámi lært og fræðst um raunverulegt umhverfi með því að taka þátt í því. Annað dæmi um reynslunám er að læra að hjóla. 

Skýringarmynd  –  David Kolb's Experiential Learning Model (ELM)

Hlutar
Reynslunám getur átt sér stað án kennara og sný eingöngu að því hvernig nám verður merkingabært gegnum beina reynslu einstaklings.
Kolb segir að til að læra af reynslu þá verði nemandinn að hafa ferns konar færni:

 Nemandinn verður að vilja taka virkan þátt
 Nemandinn verður að geta ígrundað það sem hann reyndi
 Nemandinn verður að hafa rökfærni til að geta skoðað reynsluna í samhengi við hugtök
 Nemandinn verður að  geta dregið ályktanir og leyst vandamál til að geta notfært sér reynsluna við nýjar hugmyndir.

Tilvísanir
Ennisblað

Ennisblað (lobus frontalis) er eitt af þeim fjórum heilahvelum, hin verandi hvirfilblað, hnakkablað og gagnaugablöð.  Í ennisblaðinu er aðalmiðstöð hreyfifærni þaðan sem boð eru send niður mænuna til vöðva líkamans og þeim gefin fyrirmæli um ákveðnar hreyfingar. Í ennisblaðinu eru einnig sérstakar stöðvar fyrir stjórn augnhreyfinga og á vinstra heilahveli er málstöð sem stjórnar tali og samræðum.
Neðanvert á framheilanum og í heilaberkinum (prefrontal cortex) er svæði sem hefur með minni, tilfinningar og vitrænar aðgerðir að gera. Þetta svæði stjórnar hegðun með tilvísun í dómgreind og forsjálni.

Hlutar 
Ennisblað – Frontal lobe
 Framanmiðjugári (precentral gyrus)
 Miðjuskora (Central sulcus)
 Framanmiðjurauf (precentral sulcus)
 Efsti, miðju og neðsti ennisblaðs gári (superior, middle, inferior frontal gyri)
 Sá neðsti hefur augntóttar (orbital), þríhyrnings (triangular) og loku (opercular)hluta.

 Efri og neðri ennisblaðsraufir (superior, inferior frontal sulci)
Ennisblað miðlægt
 Gyrðigáraskora (Cingulate sulcus)
 Gyrðigári (cingulate gyrus)
 Corpus callosum (hvelatengsl)
 Hvelatengslaskora (Callosal sulcus)
 Miðlægur ennisblaðsgári (medial frontal gyrus)
 Neðanhvelatengslareitur (subcallosal area)
 Hjáendagári (paraterminal gyrus)
 Næryktarskora (paraolfactory sulcus)
Ennisblað niðurflötur
 Beinn gári (gyrus rectus, straight gyrus)
 Augntóttargárar (orbital gyri)
 Lyktarskora (olfactory sulcus)
Skúfsmári

Skúfsmári aða Trifolium glomeratum er einær smári sem var lýst af Carl von Linné. Hann er upprunninn í Evrasíu og Norður Afríku, en annarsstaðar sem hann þekkist er hann innfluttur. Hann kemur sér auðveldlega fyrir á röskuðum svæðum, og verður gjarnan illgresi. Hann er jarðlægur til uppréttur, að mestu hárlaus á blöðum. Blöðin eru þrískift, smáblöðin eru egglaga, 1,2 sm löng. Blómskipunin eru í blaðöxlum, kúlulaga, 8 til 12 mm í þvermál, hvert blóm 4 til 5 mm langt, með bleik krónublöð með þríhyrndum enda.

Tilvísanir

Ytri tenglar
GRIN Species Profile: Trifolium glomeratum 
Calflora Database: Trifolium glomeratum (Clustered clover) — introduced/invasive species.
UC CalPhotos gallery

Ertublómaætt
Smárar
Niturbindandi plöntur
Litli hundur

Litli hundur (Canis minoris) er lítið stjörnumerki á norðurhveli himins, rétt fyrir ofan miðbaug. Merkið var eitt hinna 48 stjörnumerkja sem gríski stjörnufræðingurinn Ptólmæos skrásetti á 2. öld e.Kr. Litli hundur sést frá Íslandi.

Bjartasta stjarna stjörnumerkis þessa er Prókíon.
Frúardagur

Frúardagur er annað tveggja leikfélaga Menntaskólans í Reykjavík. Leikfélagið var stofnað árið 2010 og hefur frá árinu 2014 sett upp söngleik að hausti til sem nemendur skólans koma að. Leikfélagið heyrir undir nemendafélagið Framtíðina, annað tveggja nemendafélaga skólans.

Saga félagsins 
Frúardagur var stofnað árið 2010 eftir að stofnmeðlimirnir Arnór Gunnar Gunnarsson og Birnir Jón Sigurðsson komust hvorugir í leikhóp eina leikfélags skólans, Herranætur. Nafn félagsins er hugsað sem andstæða við nafn Herranætur. Starfsemi félagsins var í fyrstu í litlum sniðum og meira í gríni gerð en alvöru. 

Eftir að Arnór og Birnir útskrifuðust úr skólanum lá starfsemi félagsins niðri þangað til að hópur nemenda endurvakti félagið árið 2014 með það að markmiði að efla leikhúslíf MR-inga og bjóða upp vettvang fyrir leiklist, tónlist, dans og myndlist. Um haustið sama ár setti Frúardagur svo upp sína fyrstu stórsýningu þegar leikfélagið setti upp söngleikinn Leg eftir Hugleik Dagsson. Leikstjórar voru stofnmeðlimirnir Arnór Gunnar og Birnir Jón en að sýningunni komu hátt í 70 nemendur skólans. Leg var sett upp í Gaflaraleikhúsinu í Hafnarfirði og fékk sýningin stórgóðar móttökur en uppselt var á allar fimm sýningarnar. Formaður Frúardags skólaárið 2014-15 var Jóhanna Embla O Þorsteinsdóttir.

Velgegni og vinsældir fyrstu sýningarinnar gáfu leikfélaginu byr undir báða vængi og hefur Frúardagur sett upp leiksýningu á hverju ári síðan, að 2020 undantöldu vegna heimsfaraldursins.

Uppsetningar

Tenglar 
 Frúardagur á Twitter

Tengt efni

 Herranótt – Hitt leikfélag Menntaskólans í Reykjavík

Tilvitnanir 

Íslensk leikfélög
Menntaskólinn í Reykjavík
Ararat

Ararat er fjall í Igdir-hérað í norðaustur-Tyrklandi, 16 km frá írönsku landamærunum og 32 km frá armensku landamærunum. Fjallið er hæsta fjall Tyrklands; 5.137 metrar að hæð og rís 3.611 metra yfir umhverfi sitt. Það hefur það myndast sem  eldkeila.Fjallið samanstendur af tveimur toppum og heitir sá minni Litla-Ararat. Ararat var sögulega á armensku svæði þar til Ottómanaveldið lagði það undir sig. Hefur það þýðingu fyrir Armena. Ararat er fjallið þar sem Nói á að hafa strandað á skipi sínu eftir syndaflóðið samkvæmt fyrstu Mósebók.

Fjöll í Tyrklandi
Fjöll í Evrópu
Tindhólmur

Tindhólmur er lítil óbyggð eyja í Færeyjum vestur af eyjunni Vágar og austur af eyjunni Mykines. Tindhólmur hefur fimm tinda: Ytsti, Arni, Lítli, Breiði og Bogdi. Eyjan er 0,65 ferkílómetrar að stærð og er hæsti punkturinn  262 metrar. Kindur eru settar á beit í eyjuna og eru tvö hús á henni.

Eyjur í Færeyjum
Fjöll í Færeyjum
Sornfelli

Sornfelli er 749 metra hátt fjall á Streymoy í Færeyjum um 12 kílómetra frá Tórshavn. Í 725 metra hæð er þar ratsjárstöð og veðurstöð og liggur vegur þangað upp. Almennur vegur liggur þó 200 metrum neðar en ratsjárstöðin.

Fjöll í Færeyjum
Kunoyarnakkur

Kunoyarnakkur er bratt standberg á Kunoy í Færeyjum. Það er 6. hæsta fjall eyjanna eða 819 metrar.

Fjöll í Færeyjum
Argir

Argir er þéttbýlisstaður á Streymoy, sunnan við Tórshavn. Argir sameinaðist Tórshavn árið 1997 en Sandá skilur byggðirnar að. Íbúar árið 2015 voru 2006 manns. Sjávarsafn Færeyja er meðal annars þar; Føroya Sjósavn. Íþróttafélög eru fótbolti; Argja Bóltfelag (AB) og róðrarfélagið Argja Róðrarfelag. Argir er líklega skylt írska orðinu airge sem þýðir sumarbithagi.

Þéttbýlisstaðir í Færeyjum
Lóla

Lóla er hljómsveit sem var stofnuð á Seyðisfirði vorið 1978 og starfaði með hléum til ársins 1982. Lóla er sennilega kunnust fyrir lagið „Fornaldarhugmyndir“ sem kom út á samnefndri 7 tommu plötu árið 1982 og var endurútgefið  á plötunni 100 íslensk 80‘ lög árið 2007.

Sveitin starfaði í ýmsum myndum á þessu tímabili en frá stofnun voru þau Aðalheiður Borgþórsdóttir söngkona, Tómas Tómasson gítarleikari og Emil Guðmundsson trommuleikari. Þau ásamt Birni Vilhjálmssyni bassaleikara hljóðrituðu Fornaldarhugmyndir og kom platan út hjá Steinum Hf. hljómplötuútgáfu og á B-hliðinni var lagið „Sámur frændi“

Lóla hafði þá áður unnið titilinn „Hljómsveitin ´82“ á Atlavíkurhátíðinni um Verslunarmannahelgina og hlaut  langflest atkvæði bæði hátíðargesta og dómnefndar.  Verðlaunin voru m.a. stúdíótímar í Stúdíó Grettisgati þeirra Stuðmanna sem voru aðalnúmerið á hátíðinni og áttu veg og vanda af keppninni.

Lögin voru hljóðrituð seinnipart ágúst og sat Júlíus Agnarsson við takkaborðið, Jakob Frímann Magnússon stjórnaði upptökum og Gunnar Smári Helgason hljóðblandaði. Töluvert var til af efni og voru tvö önnur lög hljóðrituð þennan dag „Mannvera“ og „Ég sjálf“ og áttu að koma út á væntanlegri breiðskífu sveitarinnar síðar á árinu. Öll lög og textar voru eftir Lólu. Textinn „Sámur frændi“ var eftir Guðmund Sig. Jóhannesson.

Fornaldarhugmyndir fékk gríðarlega góðar viðtökur og kom sveitin víða fram í framhaldinu m.a. á Melarokki þeim goðsagnakenndu tónleikum. 

"Þó verður að minnast á stærstu tónleikana, en það voru Melarokkið.... . Þessir hljómleikar náðu því að verða atburður, þarna náðist upp mikil stemmning og mikil samkennd....
Lítið var um óvæntar uppákomur, það var helst hljómsveitin Lóla frá Seyðisfirði sem kom á 
óvart.“ (Ársuppgjör Vikunnar 2. tbl. 1983)

Sveitin lagði svo óvænt upp laupana seinna um haustið og meðlimir hurfu til annarra starfa.
Lóla hefur þó komið fram síðan við hátíðleg tækifæri. Aðrir meðlimir Lólu voru Auðbjörg Bára Guðmundsdóttir, Magnús Einarsson, Keith Reed, Þorsteinn Arason, Hrafnhildur Borgþórsdóttir, Björn Hallgrímsson, Bjarni Halldór Kristjánsson, Ingvar Lundberg, Harpa Þórðardóttir o.fl.
Íslenskar hljómsveitir
Tansaníuher

Alþýðuher Tansaníu (enska: Tanzania People’s Defence Force) er her Tansaníu. Hann var stofnaður í september 1964 úr riffilsveit Tanganjika sem fyrir 1961 voru hluti af bresku hersveitinni Konunglegu afrísku riffilsveitinni (King's African rifles). Frá stofnun hefur verið lögð áhersla á að herinn væri undir borgaralegri stjórn. Flugher Tansaníu og Floti Tansaníu eru deildir í hernum. Herinn hefur á að skipa um 27.000 manna herliði og 80.000 manna varaliði.

Fyrsta stríðið sem Tansaníuher tók þátt í var Stríð Tansaníu og Úganda 1978-1979.

Herir
Tansanía